Яҙыусының ҡабатланмаҫ стилен билдәләгән “ Буран ” ( 1834 ) очеркы А . 30-сы йй. әҙәби ижады өсөн ҙур ваҡиға була . Очерк артабанғы “ Балыҡ ҡармаҡлау хаҡында яҙмалар ” ( “ Записки об уженье ” ; 1847 ) , “ Ырымбур губернаһының мылтыҡлы һунарсыһы яҙмалары ” ( “ Записки ружейного охотника Оренбургской губернии ” ; 1852 ) , “ Төрлө һунарҙар хаҡында һунарсы хикәйәләре һәм хәтирәләре ” ( “ Рассказы и воспоминания охотника о разных охотах ” ; 1855 ) һ.б. тәбиғәт тураһындағы әҫәрҙәрҙең прологы булып тора . А. мираҫында төп урынды “ Ғаилә йылъяҙмаһы ” ( “ Семейная хроника ” ; 1856 ) һәм “ Багров ейәненең балалыҡ йылдары ” ( “ Детские годы Багрова-внука ” , 1858 ; Н.Иҙелбай , Я.Найманов , Ф.Рамаҙанованың тәрж . 1959 ) автобиографик повестары биләй , унда автор , Багровтар ғаиләһенең өс быуыны тарихына таянып , 18 быуат аҙағында алпауыттар көнкүрешенең киң панорамаһын тергеҙә , крепостной тәртиптең боҙоҡлоғон күрһәтә .